open-index/open-wikipedia-markdown huggingface dataset:
Hadia Tajik

**Hadia Tajik** (s. 18. heinäkuuta 1983 Strand) on norjalainen työväenpuolueen poliitikko. Hän oli puolueensa varapuheenjohtaja vuosina 2015–2022 ja toimi Norjan kulttuuriministerinä vuosina 2012–2013 sekä työ- ja sosiaaliministerinä vuosina 2021–2022.

Hajik erosi työ- ja sosiaaliministerin virasta maaliskuussa 2022, kun Verdens Gang -sanomalehti oli paljastanut hänen huijanneen itselleen asumiseensa liittyviä veroetuuksia vuosina 2006–2010. Pari päivää myöhemmin hän vetäytyi myös tehtävästään puolueen varapuheenjohtajana.

## Elämä ja ura
Tajik on syntynyt ja kasvanut Bjørheimin kylässä Strandin kunnassa lounaisessa Norjassa. Hänen vanhempansa ovat tulleet Norjaan pakolaisina Pakistanista 1970-luvulla. Hän on opiskellut toimittajaksi Stavangerissa, ja hänellä on myös oikeustieteellinen koulutus Kingstonin ja Oslon yliopistoista.

23-vuotiaana hänestä tuli poliittinen neuvonantaja tuolloiselle pääministerille Jens Stoltenbergille. Vuonna 2009 hänet valittiin ensimmäistä kertaa suurkäräjille. Vuonna 2012 hänestä tuli kulttuuriministeri. Hän oli 29-vuotiaana tuohon mennessä Norjan kaikkien aikojen nuorin ministeri, ja hänestä tuli myös ensimmäinen muslimi, joka on toiminut Norjassa ministerinä. Vuonna 2013 hänestä tuli suurkäräjien oikeusvaliokunnan puheenjohtaja. Lokakuussa 2021 hänestä tuli työ- ja integraatioministeri Støren hallitukseen.

## Kirjallisuus
* Tajik, Hadia. *Frihet - En politisk og personlig historie*. Tiden Norsk Forlag, 2020. 

## Lähteet

## Aiheesta muualla
* Hadia Tajik Kingston Universityn alumniesittelyssä 
* Hadia Tajik Norjan suurkäräjien nettisivuilla 
* Hadia Tajik World Economic Forumin esittelyssä
Kenjirō Tokutomi

**Kenjirō Tokutomi**, myöhemmin **Roka Tokutomi**, (1868 Minamata, Japani – 1927 Ikaho, Japani) oli japanilainen kirjailija ja toimittaja. Hän kääntyi 18-vuotiaana kristityksi ja opiskeli Dōshishan kristillisessä yliopistossa. Esikoisteos, novellikokoelma *Seisan haku-un*, ilmestyi 1898. Hän kirjoitti yhteiskunnallisia romaaneja, kuten *Kyyneleitä*, joista hän tuli tunnetuksi. Omaelämäkerrallinen romaani *Omoide no ki* (1900–1901) on sävyltään romanttinen.

Käytyään tapaamassa Leo Tolstoita Tokutomi ryhtyi pienviljelijäksi. Hän sai Tolstoilta vaikutteita kirjalliseen tuotantoonsa. Mietekirjassa *Shishun* (1918) ja myöhemmin omaelämäkerrallisessa romaanissa *Fuji* (1925–1927) hän tuo esiin kehittämäänsä uskonnollista ajattelua, joka pohjautuu kristinuskoon ja tolstoilaisuuteen.

## Suomennetut teokset
* *Kyyneleitä* (*Hototogisu*), Kuopio: Kuopion uusi kirjapaino 1906

## Lähteet

## Aiheesta muualla
Agía Kyriakí (Astypálaia)

**Agía Kyriakí** () on pieni Kreikan saari, joka kuuluu Dodekanesian saariryhmään ja sijaitsee Astypálaian saaren eteläpuolella. Saaren pinta-ala on noin 0,28 neliökilometriä ja se on asumaton (vuonna 2011). Hallinnollisesti Agía Kyriakí kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Saari on nimetty Pyhän Kyriaken tai oikeammin saarella olevan tälle omistetun kirkon mukaan. Saari on osa lintudirektiivin mukaista Natura 2000 -aluetta.

## Lähteet
Agía Kyriakí

**Agía Kyriakí** (, ”Pyhä Kyriake”) voi viitata seuraaviin paikkoihin Kreikassa:

* Agía Kyriakí, kylä Dodónin kunnassa Ioánninan alueyksikössä Epeiroksen alueella
* Agía Kyriakí, saari Dodekanesian saariryhmässä lähellä Astypálaiaa
* Agía Kyriakí, saari Dodekanesian saariryhmässä lähellä Kálymnosta
* Agía Kyriakí, saari Dodekanesian saariryhmässä lähellä Lérosta.
* Tigáni eli Agía Kyriakí, saari Dodekanesian saariryhmässä lähellä Astypálaiaa
Frágkos

**Frágkos** () on pieni Kreikan saari, joka kuuluu Dodekanesian saariryhmään ja sijaitsee Leipsoín saaren lounaispuolella. Saaren pinta-ala on 0,223 neliökilometriä ja se on asumaton (vuonna 2011). Hallinnollisesti Frágkos kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen.

Frágkos on osa lintudirektiivin mukaista Natura 2000 -aluetta yhdessä muiden lähisaarten kanssa.

## Lähteet
Kolokythiá

**Kolokythiá** (; myös *Kolokýthas*, Κολοκύθας; *Kolokýtha*, Κολοκύθα) eli **Vryonísi** (Βρυονήσι) on pieni Kreikan saari, joka sijaitsee Mirampéllonlahden pohjoisosassa Kolokýthan niemen itärannikon edustalla. Se on osa Kalydónin eli Spinalóngan niemi- ja saarialuetta. Saaren pinta-ala on noin 0,1 neliökilometriä ja se on asumaton (vuonna 2011). Hallinnollisesti Kolokythiá kuuluu Ágios Nikólaoksen kuntaan, Lasíthin alueyksikköön ja Kreetan alueeseen.

Kolokythián saari sijaitsee vastapäätä Kolokýthan niemen itärannikolla olevaa Kolokýthan rantaa. Pitkä ja kapea saari suojaa rantaa luoden suojaisen lahden.

Pientä saarta ei tule sekoittaa suurempaan, saarenkaltaiseen Kolokýthan niemeen itsensä.

## Lähteet

## Aiheesta muualla
Makronísi (Kásos)

**Makronísi** () eli **Makrá** (Μακρά) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren pohjoispuolella ja Armáthian koillispuolella. Saaren pinta-ala on 0,296 neliökilometriä ja se on asumaton (vuonna 2011). Hallinnollisesti Makronísi kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.

Makronísi on osa kahta Natura 2000 -aluetta, joista toinen on luonto- ja toinen lintudirektiivin mukainen.

## Lähteet
Easy on Me

**Easy on Me** on englantilaislaulaja Adelen kappale ja ensimmäinen single hänen neljänneltä studioalbumiltaan *[[30 (Adelen albumi)|30]]*. Single julkaistiin 15. lokakuuta 2021 yhdessä musiikkivideon kanssa. Videon ohjasi Xavier Dolan.

”Easy on Me” oli Adelen ensimmäinen julkaisu kuuteen vuoteen ja ensimmäinen kappale, joka kirjoitettiin tämän neljännelle albumille. Se on tyyliltään Adelelle tyypillinen pianoballadi. Hän sävelsi ja sanoitti sen yhdessä Greg Kurstinin kanssa. Kurstin myös tuotti kappaleen.

Kappale nousi singlelistan ensimmäiselle sijalle yli kymmenessä maassa, muun muassa Isossa-Britanniassa ja Yhdysvalloissa. Suomessa se ylsi toiselle sijalle.

## Kaupallinen menestys
”Easy on Me” rikkoi julkaisupäivänään ennätyksiä sekä Spotifyssa että Amazon Musicissa. Sitä toistettiin kummassakin suoratoistopalvelussa useammin kuin mitään muuta kappaletta koskaan aikaisemmin yhden vuorokauden aikana. Edellinen Spotify-ennätys oli toukokuulta 2021, jolloin eteläkorealaisyhtye BTS:n kappaletta ”Butter” striimattiin 20,9 miljoonaa kertaa vuorokauden aikana. Adelen kappaletta kuunneltiin palvelun kautta 24 miljoonaa kertaa ensimmäisen vuorokauden aikana.

Kappale kohosi yhdysvaltalaisen Billboard Hot 100 -listan ensimmäiselle sijalle toisella listaviikollaan ja oli Adelen viides listan kärkeen noussut kappale. Se oli yli 50 miljoonalla suoratoistokerralla ja 74 tuhannella latauksella sekä viikon striimatuin että ladatuin kappale Yhdysvalloissa. Edellisellä viikolla single debytoi listan sijalla 68, vaikka se julkaistiin vain viisi tuntia ennen listaviikon virallista päättymistä. Näiden tuntien aikana kappaletta toistettiin suoratoistopalveluiden kautta noin 3 miljoonaa kertaa ja myytiin 14 800 kappaletta. Se tavoitti radion kautta noin 3 miljoonaa henkilöä.

Britannian singlelistalla kappale nousi suoraan kärkeen ja siitä tuli Adelen kolmas kappale, joka saavutti listan ensimmäisen sijan. Ensimmäisen viikon aikana ”Easy on Me” -kappaletta myytiin Britanniassa 217 300 listayksikköä vastaava määrä, mikä on suurin määrä sitten Ed Sheeranin vuonna 2017 julkaistun ”Shape of You” -kappaleen, jonka ensimmäisen viikon myynti oli 226 800 listayksikköä. Lisäksi kappaletta striimattiin Britanniassa 24 miljoonaa kertaa, eli enemmän kuin mitään muuta kappaletta koskaan aikaisemmin yhden viikon aikana.

### Listasijoitukset

### Myynti ja myyntipalkinnot

## Arvostelut
* *[[Evening Standard]]*: 
* *[[The Guardian]]*: 

## Katso myös
* Luettelo Adelen kappaleista

## Lähteet

## Aiheesta muualla
*
Saarijärven keskustaajama

**Saarijärven keskustaajama** on Saarijärven kaupungin keskustaajama Keski-Suomen maakunnassa, noin 65 kilometriä Jyväskylästä pohjoisluoteeseen. Saarijärven keskustaajama sijaitsee kahden järven, Saarijärven ja Pieni-Lumperoisen– välissä, alkujaan järviä yhdistävän Palvasalmen ympäristössä.

Tilastokeskuksen taajama-aluerajauksen mukaan vuoden 2019 lopussa Saarijärven keskustaajaman pinta-ala oli 13,21 neliökilometriä ja väkiluku 4&nbsp;841 henkeä. Tilastollinen taajamarajaus voi poiketa virallisesta kunnanosien rajauksesta.

Asutuksen jälkiä Saarijärveltä on löydetty jo esihistorialliselta Suomusjärven kulttuurin ajalta (6000–5000&nbsp;eaa.). Saarijärven seutu sai kiinteän asutuksen 1500-luvulla. Sitä ennen seutua käyttivät erityisesti Hämeen rintapitäjien talot eräalueenaan. Savolaisia saapui hämäläisten ohella seudun asuttajiksi 1540-luvulla.  Historiallisissa asiakirjoissa Saarijärvi mainitaan 1500-luvulla; kylä on ollut olemassa jo 1500-luvun puolivälissä. Historiallisissa asiakirjoissa seutu on esiintynyt muodossa *Sarijierffui* (1552, eräomistus), *SariJärffwj* (1589, kylä). 

Kirkko rakennettiin Saarijärven järven ja Lumperoisen välillä sijaitsevan Palvansalmen rannalle viimeistään vuonna 1628. Siellä on saattanut olla kirkko jo tätä aiemmin; jo 1500-luvun loppupuolella alueella oli rukoushuonekunta. Seutu oli ensin Rautalammin, sitten Laukaan seurakunnan osa. Kappeliseurakunta Saarijärven seudusta muodostettiin vuonna 1628; tähän seurakuntaan kuuluivat myös Karstula, Kivijärvi ja Kyyjärvi. Kirkko ja pitäjä saivat nimen Palvasalmi, ja seurakunta toimi käytännössä itsenäisesti jo 1630-luvulla, vaikka virallisesti Palvasalmi itsenäistyi vuonna 1639. Nimi Saarijärvi otettiin käyttöön 1690 jälkeen. Nykyinen Saarijärven kirkko on vuodelta 1849. Kirkko on A. F. Granstedtin suunnittelema.
 
Kylännimi pohjautuu järven nimeen.

## Lähteet
Glynó

**Glynó** () on pieni Kreikan saari, joka kuuluu Dodekanesian saariryhmään ja sijaitsee Astypálaian saaren eteläpuolella Análipsin kylän edustalla. Saaren pinta-ala on noin 0,23 neliökilometriä ja se on asumaton (vuonna 2011). Hallinnollisesti Glynó kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.

Glynósta itään sijaitsee Chondrón saari ja etelään Agía Kyriakín saari.

## Lähteet
Gkrántes

**Gkrántes** () eli **Grántes** (Γράντες) on kolmen pienen Kreikan saaren ryhmä, joka sijaitsee Kreetan koillispään itärannikon edustalla. Saarten yhteenlaskettu pinta-ala on noin 0,31 neliökilometriä ja ne ovat asumattomia. Hallinnollisesti Gkrántesin saaret kuuluvat Siteían kuntaan, Lasíthin alueyksikköön ja Kreetan alueeseen.

Gkrántesin saaret ovat pieniä matalia kalliosaaria, ja sijaitsevat vastapäätä Chiónan rantaa. Saarten pienin etäisyys Kreetan pääsaaresta on noin 900 metriä. Saaret on suojeltu arkeologisena kohteena.

## Saaret

Saariryhmän saaret ovat:

## Lähteet
Megálo Livádi

**Megálo Livádi** (, myös *Megálo Liádi*, Μεγάλο Λιάδι) on pieni Kreikan saari, joka kuuluu Dodekanesian saariryhmään ja tarkemmin Liádian saariin, ja sijaitsee Amorgóksen saaren itäpuolella. Saaren pinta-ala on 0,333 neliökilometriä ja se on asumaton. Hallinnollisesti Megálo Livádi kuuluu Léroksen kuntaan, Kálymnoksen alueyksikköön ja Etelä-Egean saarten alueeseen.

## Lähteet
Makronísi (Kreeta)

**Makronísi** () eli **Megalonísi** (Μεγαλονήσι) on pieni Kreikan saari, joka sijaitsee Libyanmeressä Kreetan etelärannikon edustalla. Saaren pinta-ala on noin 0,064 neliökilometriä ja se on asumaton (vuonna 2011). Hallinnollisesti Makronísi kuuluu Faistóksen kuntaan, Iraklionin alueyksikköön ja Kreetan alueeseen.

Makronísi sijaitsee Kaloí Liménesin kylän edustalla ja kuuluu Pigaïdákian kyläyhdyskuntaan. Saarella on pieni majakka. Makronísista koilliseen sijaitsee pienempi Mikronísin saari eli Ágios Pávlos.

## Lähteet
Makronísi (Pátmos)

**Makronísi** () on pieni Kreikan saari, joka kuuluu Dodekanesian saariryhmään ja tarkemmin Arkoín saariin ja sijaitsee Arkoín kaakkoispuolella. Saaren pinta-ala on 0,258 neliökilometriä, ja se on asumaton (vuonna 2011). Hallinnollisesti Makronísi kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.

Makronísin kaakkoispuolella sijaitsee Kalóvoloksen saari. Molemmat ovat osa lintudirektiivin mukaista Natura 2000 -aluetta yhdessä muiden lähisaarten kanssa.

## Lähteet
Eagle McMahon

**Eagle Wynne McMahon** on yhdysvaltalainen frisbeegolfaaja.

McMahon on voittanut urallaan kaksi Major-turnausta: Konopište Openin vuonna 2018 sekä European Openin vuonna 2022. Disc Golf Pro Touriin kuuluvan turnauksen hän on voittanut seitsemän kertaa.

## Saavutukset

### Major-turnaukset
**[[Frisbeegolfin maailmanmestaruuskilpailut|MM-kilpailut]]**
* Kolmas 2023 ja 2024

**[[European Open (frisbeegolf)|European Open]]**
* Voitto 2022

**[[Konopište Open]]**
* Voitto 2018

### Disc Golf Pro Tour

**Turnausvoitot**
* Memorial Championship 2019 
* Great Lakes Open 2020 ja 2021
* Idlewild Open 2020
* Las Vegas Challenge 2021
* OTB Open 2021
* Portland Open 2021

## Lähteet
Mikronísi

**Mikronísi** () tai **Mikrónisos** (Μικρόνησος) (”Pieni saari”) voi viitata seuraaviin saariin Kreikassa:

* Mikronísi eli Ágios Pávlos, saari Kreetan etelärannikolla Kaloí Liménesin kylän edustalla
* Mikronísi eli Mikrónisos eli Fanári, saari Mirampéllonlahdessa Kreetan Ágios Nikólaoksen kaupungin edustalla
* Mikronísi, saari Kreetan eteläpuolella lähellä Chrysíä
* Mikronísi, saari Kykladien saariryhmässä lähellä Párosta
* Mikró eli Mikronísi, saari Pohjoisten Sporadien saariryhmässä lähellä Alónnisosta

## Katso myös

* Mikró Nisí, useita paikkoja
Palaiósouda

**Palaiósouda** () eli **Palaiá Soúda** (Παλαιά Σούδα) eli **Maráthi** (Μαράθι) on pieni Kreikan saari, joka sijaitsee Soúdanlahdessa Kreetan Akrotírin niemimaan kaakkoisrannikon edustalla. Saaren pinta-ala on noin 0,084 neliökilometriä ja se on asumaton (vuonna 2011). Hallinnollisesti Palaiósouda kuuluu Chanián kuntaan, Chanián alueyksikköön ja Kreetan alueeseen.

Palaiósouda, suomeksi ”Vanha Soúda”, sijaitsee Stérnesin Maráthin kylän edustalla. Saaren etäisyys Akrotírin niemimaan rannasta on noin 370 metriä. Palaiósouda on suosittu sukellusretkikohde. Noin 2,5 kilometriä Palaiósoudasta lounaaseen sijaitsee Soúdan saari.

## Lähteet
Eeva Maija Viljo

**Eeva Maija Viljo** (s. 9. joulukuuta 1939 Heinola) on suomalainen taidehistorioitsija ja professori emerita, jonka erikoisalaa on arkkitehtuurin historia.

Viljo valmistui filosofian tohtoriksi Helsingin yliopistosta vuonna 1985 Theodor Höijeria käsittelevällä väitöskirjalla. Hänen tutkimustyönsä on keskittynyt erityisesti teollistumisen ja kaupungistumisen vaikutuksiin rakentamiseen 1800-luvulla, mutta myös esimerkiksi rakennusperintöön, historiallisiin monumentteihin ja taiteilijanaisten kuvanveistoon.

Viljo toimi Åbo Akademin taidehistorian professorina 1986–1989, apulaisprofessorina Jyväskylän yliopistossa 1989–1999 ja Turun yliopiston professorina 1998–2003. Vuosina 1986-1989 Viljo toimi myös Taidehistorian seuran hallituksen puheenjohtajana.

## Julkaisuja

* Theodor Höijer: en arkitekt under den moderna storstadsarkitekturens genombrottstid i Finland från 1870 till sekelskiftet. Helsinki: Suomen Muinaismuistoyhdistys, 1985.
* Naiset Suomen taideteollisessa koulutuksessa 1871–1905. Teoksessa Riitta Konttinen (toim.): Nainen, taide, historia. Helsinki: Taidehistorian seura, 1987.
* Suomen Pankin rakennus arkkitehtuuriperinteen kuvastajana. Teoksessa Juhani Pallasmaa (toim.): Rakennushallitus 1811–1986 : 175 vuotta. Helsinki, 1986,.

## Lähteet
Luebo

**Luebo**  on  kaupunki Kasain maakunnassa Kongon demokraattisessa tasavallassa. Vuonna 2004 siellä oli noin 26 000 asukasta.

## Lähteet
Mikronísi (Lasíthi)

**Mikronísi** (, myös *Mikrónisos*, Μικρόνησος) eli **Fanári** (Φανάρι) on pieni Kreikan saari, joka kuuluu Kreetan saariin ja sijaitsee Mirampéllonlahdessa Ágios Nikólaoksen kaupungin edustalla. Saaren pinta-ala on noin 0,034 neliökilometriä ja se on asumaton (vuonna 2011). Hallinnollisesti Mikronísi kuuluu Ágios Nikólaoksen kuntaan, Lasíthin alueyksikköön ja Kreetan alueeseen.

Mikronísi, suomeksi ”Pieni saari”, sijaitsee heti Ágioi Pántesin saaren pohjoispuolella. Saarella on majakka, josta se on saanut toisen nimensä Fanári. Saarella on paljon toisen maailmansodan saksalais- ja italialaismiehityksen aikaisia linnoituskaivanteita. Mikronísi ja Ágioi Pántes toimivat yhdessä luonnollisina aallonmurtajina Ágios Nikólaoksen kaupungille ja satamalle.

## Lähteet
Mikronísi (Iraklion)

**Mikronísi** () eli **Ágios Pávlos** (Άγιος Παύλος) on pieni Kreikan saari, joka sijaitsee Libyanmeressä Kreetan etelärannikon edustalla. Saaren pinta-ala on noin 0,027 neliökilometriä ja se on asumaton (vuonna 2011). Hallinnollisesti Mikronísi kuuluu Faistóksen kuntaan, Iraklionin alueyksikköön ja Kreetan alueeseen.

Mikronísi, suomeksi ”Pieni saari”, sijaitsee Kaloí Liménesin kylän edustalla ja kuuluu Pigaïdákian kyläyhdyskuntaan. Saaren toinen nimi Ágios Pávlos, ”Pyhä Paavali”, on peräisin siitä, että apostoli Paavali kävi lähetysmatkoillaan Kaloí Liménesissä eli ”Hyvissäsatamissa”. Nykyisin Mikronísilla on SEKA-öljy-yhtiön öljysatama suurine öljysäiliöineen. Mikronísista lounaaseen sijaitsee suurempi Makronísin eli Megalonísin saari.

## Lähteet

## Aiheesta muualla
"Ha"

**"Ha"** on Killing Joke -nimisen rock-yhtyeen live-EP, joka julkaistiin vuonna 1982. Se on konserttitallenne, joka on nauhoitettu Larry´s Hideaway -nimisessä esiintymispaikassa Torontossa 9. ja 10. elokuuta 1982. Levyn ovat tuottaneet Killing Joke ja Konrad Plank. Sen on julkaissut EG Records LTD.

## Kappaleet
# 
# 
# 
# 
# 
# 
# 
# 
# 

## Lähteet
James Conrad

**James Conrad** (s. 1990) on yhdysvaltalainen frisbeegolfaaja, vuoden 2021 maailmanmestari sekä vuoden 2019 Yhdysvaltain-mestari.

Conradin sponsorina toimi vuodesta 2016 Innova Champion Discs. Vuonna 2021 hän teki kahden vuoden sopimuksen MVP Disc Sportsin kanssa.

## Ura

### Vuoden 2021 maailmanmestaruuskilpailut

Vuoden 2021 frisbeegolfin maailmanmestaruuskilpailuissa Conrad oli pysynyt kärjen tuntumassa ensimmäisen neljän kierroksen aikana. Viimeiselle kierroksen viimeiselle väylälle tultaessa lajin viisinkertaisella maailmanmestarilla Paul McBethillä oli yhden heiton etumatka Conradiin. McBeth heitti avausheiton ensimmäisenä ja onnistui saamaan sen pelialueelle. Conrad onnistui tässä myös, mutta hänellä ei ollut haastavalla väylällä realistista mahdollisuutta birdieen eli väylän suorittamiseen kolmella heitolla. Conrad heitti toisen heittonsa varmistellen pelialueelle noin 75 metrin päähän korista, sillä matka korille oli liian pitkä. Myös McBeth heitti toisen heittonsa varmistellen pelialueelle, koska hän tiesi että Conrad ei pystyisi suorittamaan väylää kolmella heitolla, jolloin neljä heittoa varmistaisi hänelle voiton. Korille lähestyminen olisi ollut myös liian suuri riski, sillä pelialueen raja oli hyvin lähellä molemmin puolin koria, ja pelialueen ulkopuolelle heittäminen olisi johtanut sakkoheittoon. Kolmannella heitollaan Conrad onnistui heittämään 247 jalan (noin 75 metrin) lähestymisheiton koriin, mistä yleisö villiintyi täysin. McBeth heitti hieman lyhyemmän lähestymisheittonsa korin alle, jolloin hän suoritti väylän neljällä heitolla ja tilanne oli tasan. Tasatilanteesta johtuen voittaja ratkaistiin sudden death -menetelmällä, jossa pelattiin yksitellen väyliä niin pitkään kunnes toinen saisi paremman tuloksen. Conrad oli aloitusvuorossa ensimmäisellä väylällä, ja hän onnistui heittämään avausheittonsa pelialueelle muutaman metrin päähän korista. McBeth sen sijaan heitti avauksensa liian kovaa, jolloin se skippasi maasta korin takana olevaan järveen, joka oli pelialueen ulkopuolella. McBeth sai sakkoheiton, ja hänen täytyi jatkaa 20 metrin päässä korista olevalta drop zonelta. Hän epäonnistui putissaan ja suoritti väylän neljällä heitolla. Conrad puttasi lyhyen puttinsa sisään ja voitti siten maailmanmestaruuden.

Conradin sisäänheitto viimeisellä väylällä sai suuren huomion, ja sitä alettiin lajin harrastajien keskuudessa kutsumaan nimellä ”The Holy Shot” (). Heittoa pidetään turnauksen ratkaisevan tilanteen, pituutensa ja hankalan kulmansa vuoksi frisbeegolfin historian parhaana ja merkittävimpänä heittona.

## Saavutukset

### Major-turnaukset

**[[Frisbeegolfin maailmanmestaruuskilpailut|Maailmanmestaruuskilpailut]]**
* Voitto 2021
* Kolmas 2019

**[[United States Disc Golf Championship]]**
* Voitto 2019
* Toinen 2018

### Disc Golf Pro Tour

**Turnausvoitot**
* Idlewild Open 2017
* MVP Open at Maple Hill 2018

## Lähteet
Härjedalinnurmikka

**Härjedalinnurmikka** (*Poa alpigena* × *alpina* eli *Poa* × *herjedalica*) on nurmikoiden sukuun kuuluva arktinen heinäristeymä, jonka kantalajit ovat tunturi- ja pohjannurmikka. Pohjannurmikkaan verrattuna sillä on rönsyt, jotka erkaantuvat tyvitupesta. Tunturinurmikkaan verrattuna sillä on tiheään mätästävä kasvutapa. Härjedalinnurmikan kukintona on leveä röyhy, se on siitepölytön ja itusilmullinen.

Pohjoismaissa härjedalinnurmikka on harvinainen ja sitä esiintyy Skandien vuoristossa eteläisestä Norjasta Ruijaan. Suomessa sitä kasvaa Enontekiöllä Kilpisjärven seudun tuntureilla. Se kasvaa kosteilla niityillä, rannoilla, lumenviipymillä ja jäätiköiden reunoilla.

## Lähteet

## Aiheesta muualla
* Suomen Lajitietokeskus: ''Poa alpigena'' × ''alpina''
* Finto: Kassu – Kasvien suomenkieliset nimet: ''Poa'' x ''herjedalica'' (myös suomenkielinen nimi mainittu)
AV1

**AV1** (**AOMedia Video 1**) on Googlen julkaisema rojaltimaksuton videokoodekki. 

**AVIF** (**AV1 Image File Format**) on AV1:een perustuva kuvatiedoston pakkausmuoto, joka on suunniteltu korvaamaan muun muassa JPEG. AVIF käyttää ISO-standardia ISO/IEC 23000-12 (HEIF) säiliömuotona.

Seuraaja on AV2, jonka kehitys alkoi vuonna 2020.

## Historia

Aiemmin Google julkaisi maksuttoman VP9:n tavoitteena korvata H.264 verkossa siirrettävälle videokuvalle. Myös muita kilpailevia ratkaisuja on julkaistu, mutta VP9 on saanut laajan tuen. Esimerkiksi HEVC-tuen lisääminen on vaatinut lisenssejä ainakin neljästä patenttijoukosta, joka on tarkoittanut merkittäviä rojaltimaksuja ja on ollut rajoittava tekijä useille tapauksille. H.264-tuki on ollut mahdollista eräissä tapauksissa Ciscon julkaiseman OpenH264-koodekin myötä.

Tehokkaampi pakkaus tarkoittaa videopalveluille merkittäviä säästöjä kaistavaatimuksien laskiessa ja käyttäjäkokemuksien parantuessa. Google perui VP9:n seuraajaksi suunnitellun VP10:n ja perusti Alliance for Open Median (AOMedia). VP10:n lisäksi kehityksen alla olivat myös muun muassa Ciscon Thor ja Xiphin Daala, mutta voimat yhdistettiin ja koodekit yhdistettiin AV1:ksi. Ensimmäinen julkainen beta-versio AV1:stä julkaistiin kesällä 2016.

Alliance for Open Media sisältää myös suoritinsuunnittelijoita (kuten AMD, ARM, Broadcom), verkkoselaimien kehittäjiä ja suoratoistopalveluita sekä telekonferenssijärjestelmien tarjoajia (kuten Adobe, Amazon, Netflix).

## Lähteet

## Aiheesta muualla
* AV1 Codec Library
Calgacus

**Calgacus** oli piktien päällikkö Mons Graupiuksen taistelussa vuonna 83. Roomalaisen historioitsija Tacituksen mukaan Calgacus piti ennen taistelua hengennostatuspuheen piktisotureille, jossa hän kutsui roomalaisia ”maailman ryöstäjiksi”. Hän sanoi myös, että roomalaiset ”kutsuvat varastelua, teurastusta ja ryöväystä imperiumiksi” sekä ”he luovat autiomaan ja kutsuvat sitä rauhaksi”. On kuitenkin esitetty, että nämä sanat ovat pikemminkin Tacituksen omia ajatuksia, eivät Calgacuksen.

## Lähteet
Ottawan piirikunta (Michigan)

**Ottawan piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 296&nbsp;200 vuonna 2020. Piirikunnan hallintokeskus on Grand Havenin kaupunki ja suurin asutuskeskus on Holland. Piirikunta on perustettu vuonna 1837.

## Lähteet

## Aiheesta muualla
Keuruun keskustaajama

**Keuruun keskustaajama** on Keuruun kaupungin keskustaajama Keski-Suomen maakunnassa, noin 60 kilometriä Jyväskylästä länteen ja 115 kilometriä Tampereelta koilliseen. Keuruun keskustaajama sijaitsee Keurusselän pohjoispäässä sijaitsevassa Kirkkosaaressa ja tämän lähistöllä.

Tilastokeskuksen taajama-aluerajauksen mukaan vuoden 2019 lopussa Keuruun keskustaajaman pinta-ala oli 9,11 neliökilometriä ja väkiluku 5&nbsp;953 henkeä. Tilastollinen taajamarajaus voi poiketa virallisesta kunnanosien rajauksesta.

Asutus on nimetty Keurusselän mukaan. Historiallisissa asiakirjoissa Keuruu, paikallisesti *Keuru*, tunnettiin aluksi Sääksmäen pitäjän erämaan nimityksenä *Keuru* (1552), sitten suurkylän nimenä (*Köyris*, 1567; *Keurus*, 1584; *Keuru*, 1850–), ja edelleen kappelin (*Keuru Cappelgeld*, 1630), seurakunnan ja pitäjän nimenä (*Keuru Sochn*, 1719). Nimimuoto Keuruu on Suomen Akatemian kielilautakunnan vuonna 1950 antama suositus kunnan viralliseksi nimeksi.

Oma seurakunta perustettiin 1628-1630, ja ensimmäinen kirkko (Pyhän Mikaelin kirkko) valmistui 1629 Lapinsalmen rannalle. Ahtaaksi käyneen kirkon tilalle nousi toinen kirkko vuonna 1656. Keuruun vanha kirkko, suomalaisen kansaomaisen puurakentamisen kaunis esimerkki, valmistui kirkonrakentaja Antti Hakolan johdolla vuonna 1758. 

## Lähteet
Lusambo

**Lusambo**  on Sankurun maakunnan pääkaupunki Kongon demokraattisessa tasavallassa. Vuonna 2004 siellä oli noin 28 500 asukasta.

## Lähteet

## Aiheesta muualla
Digitaalinen kuva

**Digitaalinen kuva** on elementeistä koostuva kuva, joka on tallennettu tietotekniseen laitteeseen digitaalisesti. Digitaalinen kuva tallennetaan kuvatiedostona, joita on useita muotoja. Bittikarttagrafiikka koostuu pikseleistä ja vektorigrafiikka viivoista, kaarista ja muista muodoista.

Digitaalisella kuvalla usein viitataan pikseleistä koostuvaan rasterikuvaan.
Digitaalisia kuvia käsitellään kuvankäsittelyohjelmilla.

## Historia
Ensimmäisen tietokoneella luodun digitoidun (skannatun) kuvan otti Russell Kirsch vuonna 1957. Kirsch työskenteli National Bureau of Standardsissa (nykyisin NIST), jossa Kirsch kollegoineen käytti Standards Eastern Automatic Computer (SEAC) tietokonetta ja tekivät pyörivän rumpuskannerin. Ensimmäinen skannattu kuva on Kirschin pojasta.

Digitaalisissa kameroissa käytetty valoherkkä kenno perustuu puolijohdetekniikkaan.

## Katso myös
* Digitaalinen piirtäminen ja maalaaminen

## Lähteet
Jämsän keskustaajama

**Jämsän keskustaajama** on Jämsän kaupungin keskustaajama Keski-Suomen maakunnan lounaisosassa, noin 57 kilometriä Jyväskylästä lounaaseen. Jämsän keskustaajama sijaitsee Päijänteen länsirannan Hulkkionlahteen laskevan Jämsänjoen varrella.

Tilastokeskuksen taajama-aluerajauksen mukaan vuoden 2023 lopussa Jämsän keskustaajaman pinta-ala oli 30,66 neliökilometriä ja väkiluku 11&nbsp;774. Tilastollinen taajamarajaus voi poiketa virallisesta kunnanosien rajauksesta.

Jämsä mainitaan itsenäisenä seurakuntana vuonna 1442.

## Lähteet
Hilton Valentine

**Hilton Valentine** (21. toukokuuta 1943– 29. tammikuuta 2021) oli englantilainen kitaristi ja The Animals -yhtyeen alkuperäinen jäsen. Hän soitti yhtyeen tunnetuimman kappaleen *House of the Rising Sun* kitarariffin. Yhtye oli voimissaan 1960-luvulla. 

1980-luvun lopussa Valentine muutti Kaliforniaan ja levytti soololevyn *All in your Head* 1969. 

Animalsin jäsenet palasivat ajoittain yhteen 30 vuoden aikana, ja Valentine soitti myös näissä kokoonpalnoissa. Vielä 2011 ilmestyi albumi *Skiffledog on Coburg St.*

## Lähteet
Takuun kieli

**Takuu** on polynesialainen kieli, jota puhutaan Takuun atollilla lähellä Bougainvillen saarta. Sen lähimpiä sukulaiskieliä ovat mm. nukumanu ja nukuria. Takuulla arvioidaan olevan 1750 puhujaa.

Kieltä kirjoitetaan latinalaisin aakkosin. Uusi testamentti käännettiin takuuksi vuonna 2009.

## Fonologia

### Konsonantit

Glottaalisia äänteitä lukuun ottamatta kaikki konsonantit voivat esiintyä sekä lyhyinä että pitkinä. Tätä merkitään kaksoiskonsonantilla. 

Lähde:

### Vokaalit

Lähde:

## Lähteet
Pihtiputaan kirkonkylä

**Pihtiputaan kirkonkylä** on kirkonkylä ja Pihtiputaan kunnan keskustaajama Keski-Suomen maakunnan pohjoisosassa, linnuntietä noin 125 kilometriä Jyväskylästä pohjoiseen. Pihtiputaan kirkonkylä sijaitsee kahden järven - Koliman ja Alvajärven - välisen kannaksen pohjoisosassa. 

Tilastokeskuksen taajama-aluerajauksen mukaan vuoden 2019 lopussa Pihtiputaan kirkonkylän pinta-ala oli   7,14 neliökilometriä ja väkiluku 1&nbsp;929. Tilastollinen taajamarajaus voi poiketa virallisesta kunnanosien rajauksesta. Pihtiputaan kirkonkylä on kunnan ainoa taajama.

Keskiajalla nykyisen Pihtiputaan alue oli hämäläisten erämiesten pyyntimaata. Pysyvää asutusta muodostui 1500-luvun puolivälistä lähtien sekä savolaisten että hämäläisten uudisasukkaiden myötä. Vanhoissa asiakirjoissa Pihtipudas esiintyy muodossa *pictipudhas* (1552) ja *Pithijpudas* (1559). 

Pihtipudas kuului aluksi vuonna 1561 muodostettuun Rautalammin pitäjään, ja Viitasaaren seurakunnan muodostamisen (1635) jälkeen osa Viitasaarta. Pihtiputaasta tuli 1780 Viitasaaren rukoushuonekunta; kirkko valmistui 1783. Nykyisen asunsa tämä Pihtiputaan kirkko sai vuoden 1874 korjauksissa. Viitasaaren kappeliseurakunnaksi Pihtipudas 1833, oma seurakunta 1863. Ensimmäisen kunnallislautakunnan Pihtiputaan kunnalliskokous valitsi 1868. Kansakoulu aloitti 1877 ja kirjasto 1878.   

## Lähteet
Papapanan kieli

**Papapana** on polynesialainen kieli, jota puhutaan Bougainvillen saarella, Papua-Uudella-Guinealla. Sen läheisiä sukulaiskieliä ovat mm. nehan ja salos, ja se lasketaan erittäin uhanalaiseksi. Vuonna 2014 papapanaa puhui vain 102 henkilöä, joista suurin osa on keski-iän ylittäneitä. Monet puhujista osaavat myös tok-pisinin kieltä.

Kielellä ei ole kirjallista muotoa.

## Fonologia

### Vokaalit

Lähde:

### Konsonantit

Lähde:

## Lähteet
Kunenejoki

**Kunenejoki** (Angolassa Cunene) on joki eteläisessä Afrikassa. Se virtaa Angolan ylängöltä lounaaseen Namibian rajalle Ruacanan kohdalla ja siitä eteenpäin länteen muodostaen näiden kahden maan rajan aina Atlantin valtamereen saakka. Se on tällä alueella yksi harvoista joista, joissa on vettä vuoden ympäri. Se on noin 1&nbsp;050&nbsp;km pitkä ja sen valuma-alue on laajuudeltaan 106&nbsp;560&nbsp;km². Sen keskimääräinen virtaama sen suulla on 174 m³/s. Sen varrella ovat Ruacanan ja Epupan putoukset. Olushandjan pato on rakennettu Kunenen sivujokeen Etakaan, ja tämän padon kautta johdetaan vettä suureen osaan pohjoista Namibiaa, mm. Oshakatiin, Ondangwaan ja muualle Omusatin, Oshanan, Oshikoton ja Ohangwenan läänien kaupunkeihin ja kyliin.

## Eläimistö
Joessa esiintyy virtahepoja ja niilinkrokotiilejä, mutta nykyisin melko vähissä määrin.

## Padot ja sillat
Kunenessa on kolme patoa, joita pitkin joki voidaan ylittää autolla, sekä yksi tavallinen silta. Padot ovat Matalassa, Caluequessa ja Ruacanassa ja tavallinen silta Xangongossa.

### Patoihin liittyvät riidat
Namibian hallitus ehdotti 1990-luvun lopulla, että Kuneneen rakennettaisiin pato ja voimalaitos Epupan kohdalle. Vuonna 2012 Namibian ja Angolan hallitukset ilmoittivat, että niillä suunnitelma padon rakentamisesta Orokaween Baynesin vuorten kohdalle. Paikalliset himbat, joitten elämään pato olisi vaikuttanut suuresti, ilmoittivat, että ehdotettu pato uhkaisi paikallista ekosysteemiä ja samalla heidän elämänsä taloudellisia perusteita. Helmikuussa 2012 himbojen päälliköt esittivät kirjelmän Afrikan unionille ja Yhdistyneiden kansakuntien ihmisoikeusneuvostolle, jonka otsikkona oli “Julkilausuma eniten kärsimään joutuvilta ovahimboilta, ovatwoilta, ovatjimboilta ja ovazemboilta Baynesin vuorten Orokawen patoa vastaan”. Siinä he Kunenejoen himbojen nimissä vastustavat jyrkästi suunniteltua patoa.

Vuoden 2012 syyskuussa Yhdistyneiden kansakuntien erityisraportoija vieraili himbojen luona ja kuuli heidän huolensa.

23.11.2012 sadat himbat ja zembat Omuhongasta ja Epupan alueelta protestoivat Ukanguatissa ja vastustivat Namibian suunnitelmia rakentaa pato Kunenen Baynes-vuorten alueelle. Samoin he vastustivat lisääntyvää kaivostoimintaa ja ihmisoikeusloukkauksia perinteisillä maillaan.

25.3.2013 yli tuhat himbaa ja zembaa marssi Opuwossa protestoiden Orokawen patosuunnitelmia, joita laadittaessa ei ollut konsultoitu paikallisia asukkaita.

## Turistikohteita
Epupassa on leirintäalueita ja korkeatasoista majoitus turisteja varten. Aktiviteetteja on tarjolla erilaisia, mm. kumiveneillä purjehtimista ja kanooteilla melomista.

## Lähteet
* 
* 
* 

## Viitteet
Brittiläiset Salomonsaaret

**Brittiläisten Salomonsaarten protektoraatti** (engl. *British Solomon Islands Protectorate*) oli nykyisten Salomonsaarten alueella vuosina 1893–1978 sijainnut Britannian protektoraatti.

Protektoraatin historia juontaa vuoteen 1885, jolloin Saksa ja Iso-Britannia ottivat hallintaansa osan Salomonsaarista. Vuonna 1893 Saksa jätti Isolle-Britannialle suurimman osan saarista, ja tämän jälkeen se perusti alueelle protektoraatin. Salomonsaaret itsenäistyi 7. heinäkuuta 1978.

## Lähteet
Sokeri (Vaasa)

**Sokeri** () on Vaasan 13. kaupunginosa ja tilastollinen pienalue Vaskiluodon suuralueella. Alue sijaitsee saaren länsipuolella, pohjoiseen työntyvällä niemellä. Alueella on toiminut Suomen Sokerin Vaasan tehdas 1980-luvulle asti. Tehdasalue asuinrakennuksineen on määritelty valtakunnallisesti merkittäväksi kulttuuriympäristöksi. 

Tehdasalueen konttorirakennuksen sekä tiiliset asuinrakennukset on suunnitellut Karl Viktor Reinius. Puiset työväen asuinrakennukset ovat Runar Finnilän 1920-luvulla suunnittelemia. Nykyään alueen tehdasrakennuksissa toimii eri yrityksiä.

Sokerin asutus on pääosin matalaa kerrostaloasutusta. Kaupunginosan länsipuolella sijaitsee myös Vaskiluodon voimalaitos. Alueen keskiössä on Wärtsilän vuonna 2022 valmistunut Sustainable Technology Hub, jonne yhtiön Vaasan toiminnot muuttivat Vöyrinkaupungin konepaja-alueelta.

## Väestö
Sokerissa asuu valtaosa Vaskiluodon väestöstä. Vuonna 2015 alueen väkiluku oli 279 asukasta, vuoteen 2024 se oli pudonnut 175 asukkaaseen. Sokerin alue on kuitenkin yksi Vaasan merkittävimmistä työpaikkakeskittymistä, alueella oli  työpaikkaa vuonna 2013.

Vuonna 2015 kaupunginosan asukkaista äidinkielenään suomea puhui 59,9&nbsp;%, ruotsia 38,0&nbsp;% ja muita kieliä 2,2&nbsp;%. Alueen työvoimasta opiskelijoita oli 11,2&nbsp;% ja työttömiä 7,6&nbsp;% vuonna 2013. Asukkaiden keskitulot vuonna 2014 olivat 36&nbsp;351 euroa.

## Kuvia

Tiedosto:Vaasa Vaskiluoto power plant from sea.jpg | Vaasan voimalaitos.
Tiedosto:Teollisuuskatu, Vaasa.jpg | Teollisuuskadun puutaloasutusta.
Tiedosto:Saaristokatu, Vaasa.jpg | Tiilirakennus Saaristokadulla.


## Lähteet
*

### Viitteet

## Aiheesta muualla
Samuel Patyn murha

**Samuel Patyn murha** oli Pariisin lähistöllä Conflans-Sainte-Honorinen kunnassa 16. lokakuuta 2020 tapahtunut islamistinen terrori-isku, jossa sai surmansa historian ja maantiedon opettaja Samuel Paty. Teon motiivina oli, että Paty oli näyttänyt oppitunnilla profeetta Muhammadia esittäviä pilapiirroksia opettaessaan sananvapaudesta.

## Tausta
Iskun tekijä, tšetšeenitaustainen Abdoullakh Anzorov, oli saanut tietää Patysta sosiaalisen median kautta. Siellä oli levinnyt video, jossa mies nimeltä Brahim Chnina maalitti Patya. Chninan tytär oli Patyn oppilas ja oli kertonut isälleen Patyn pyytäneen muslimioppilaita poistumaan luokasta näyttääkseen alastonpilakuvia profeetta Muhammedista ja väittänyt, että hänen protestoituaan kuvien näyttämistä vastaan hänet oli määräajaksi erotettu koulusta. Myöhemmin tyttö tunnusti, ettei ollut edes paikalla kyseisellä oppitunnilla, vaan hänen kaverinsa oli kertonut pilapiirroksista hänelle. Todellisuudessa Paty oli varoittanut etukäteen aikovansa näyttää pilakuvia Muhammedista ja sanonut, että oppilaat voivat halutessaan sulkea silmänsä. Tyttö puolestaan oli erotettu määräajaksi koulusta poissaolojen takia jo oppituntia edeltävänä päivänä.

## Teko
Noin kello viiden aikaan perjantai-iltapäivällä 16. lokakuuta 2020 Samuel Paty oli matkalla kotiin Pariisin esikaupungissa Conflans Sainte-Honorinessa sijaitsevasta koulusta, jossa hän toimi opettajana. Tuolloin 18-vuotias tšetšeenitaustainen mies hyökkäsi hänen kimppuunsa veitsen kanssa ja katkaisi hänen kaulansa. Poliisien saavuttua paikalle mies uhkasi heitä ilmakiväärillä, jolloin poliisit ampuivat miehen. Mies oli ennen tekoaan pyytänyt koulun oppilailta apua Samuel Patyn tunnistamisessa. Teon jälkeen mies jakoi kuvan uhristaan sosiaalisessa mediassa ja kertoi olevansa iskun tekijä.

## Reaktioita

Samuel Patylle järjestettiin muistotilaisuus Sorbonnen yliopiston sisäpihalla iskua seuranneena keskiviikkona 21. lokakuuta 2020. Tilaisuudessa piti puheen tasavallan presidentti Emmanuel Macron, ja läsnä oli noin 400 vierasta, mukaan lukien Patyn ystäviä ja perheenjäseniä. Macron ylisti puheessaan Patya ja vannoi ranskalaisten jatkavan arvojensa puolustamista. Patylle myönnettiin postuumisti kunnialegioonan merkki.

Macron oli jo lokakuun alussa ennen iskua kuvaillut islamin olevan "kriisissä", ja iskun jälkeen hän otti jyrkästi kantaa "islamistista separatismia" vastaan. Tämä sai aikaan ranskalaistuotteisiin kohdistettuja ostoboikotteja useissa arabimaissa. Turkin presidentti Recep Tayyip Erdoğan kehotti Macronia hakeutumaan hoitoon. Ranska kutsui tämän johdosta Turkin-suurlähettiläänsä kotiin.

## Lähteet

## Aiheesta muualla
Syyllinen

**Syyllinen** () on vuonna 2021 ensi-iltansa saanut yhdysvaltalainen jännityselokuva. Se on uudelleenfilmatisointi vuoden 2018 tanskalaisesta elokuvasta *[[Den skyldige]]*. Elokuvan on ohjannut Antoine Fuqua ja käsikirjoittanut Nic Pizzolatto. Pääosassa esiintyvä Jake Gyllenhaal esittää hätäkeskuspäivystäjää, joka vastaanottaa puhelun kaapatulta naiselta.

Elokuva sai ensi-iltansa Toronton elokuvajuhlilla 11. syyskuuta 2021,  ja Netflixissä se julkaistiin 1. lokakuuta. 

## Rooleissa

### Äänirooleissa

## Lähteet

## Aiheesta muualla
* ''Syyllinen'' Netflixissä
*
Underworld (Symphony X:n albumi)

**Underworld** on Symphony X:n yhdeksas studioalbumi, joka julkaistiin 24. heinäkuuta 2015.
## Kappaleet
# 
# 
# 
# 
# 	
# 	
# 
# 
# 	
# 
# 

## Kokoonpano
* Russell Allen - laulu
* Michael Romeo - kitara
* Michael Pinnella - koskettimet
* Michael LePond - basso
* Jason Rullo - rummut

## Arvostelut
* Imperiumi: 8/10
* Kaaoszine: 6/10
* Metalliluola: 8+/10

## Lähteet

## Aiheesta muualla
* 
*
Optimist

**Optimist** on yhdysvaltalaismuusikko Finneasin esikoisalbumi, joka julkaistiin 15. lokakuuta 2021. Finneas sekä kirjoitti että tuotti itse koko albumin ja soitti kaikki sen soitinosuudet lukuun ottamatta ensimmäisen kappaleen viulua ja selloa.

## Tausta
*Optimist* on Finneasin ensimmäinen sooloalbumi. Ennen sen julkaisua hän on tullut tunnetuksi tuottajana. Finneas on työskennellyt etenkin pikkusisarensa Billie Eilishin kanssa tämän albumeilla, mutta on tuottanut kappaleita myös esimerkiksi Camila Cabellolle ja Selena Gomezille.

Albumi nauhoitettiin puoliksi Finneasin kotistudiossa, jossa on äänitetty myös Eilishin läpimurtoalbumi *[[When We All Fall Asleep, Where Do We Go?]]*. Vesivahingon takia loput siitä jouduttiin nauhoittamaan vuokratussa studiossa. Kotistudiota ei ole tarkoituksellisesti äänieristetty kunnolla, vaan osassa kappaleista kuuluu heikosti taustalla esimerkiksi suihkulähteen ääntä.

## Kappaleet
Kaikki kappaleet säv. ja san. Finneas O’Connell.
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Soundi: 

## Lähteet
Hoikkanurmikka

**Hoikkanurmikka** (*Poa angustifolia*) on nurmikoihin ja niittynurmikkaryhmään kuuluva monivuotinen heinälaji. Se on mätästävä ja kasvaa 50–90 senttimetriä korkeaksi. Heinän korsi on tavallisesti enintään kolminivelinen. Aluslehtien lapa on 20–50 cm pitkä, 2 millimetriä leveä, korsilehtien lapa on yli 10 cm pitkä ja noin 1 mm leveä, poikkileikkauksessa v:n muotoinen. Lehtilavan muoto on tasasoukka, sen kärki keulamainen ja keskisuonen molemmin puolin vaaleanvihreä juova. Kukintona on kapean kartiomainen röyhy. Tähkylät ovat noin neljän millimetrin kokoisia, 2–10-kukkaisia, litteitä, puikeita tai soikeita. Ulkokaleen pituus on 2–2,5 mm, ja se on suikea sekä yksisuoninen. Sisäkale on pidempi ja kolmisuoninen. Ulkohelve on viisisuoninen, 2–3 mm ja vihneetön. Suomessa hoikkanurmikka on alkuperäinen ja elinvoimainen. Sitä esiintyy yleisenä maan eteläosassa, varsinkin Varsinais-Suomessa ja harvempana Etelä-Lapin korkeudelle.

## Lähteet

## Aiheesta muualla
* Pinkka – Lajintuntemuksen oppimisympäristö: Hoikkanurmikka (''Poa angustifolia'')
* Integrated Taxonomic Information System (ITIS): ''Poa angustifolia'' 
* Global Biodiversity Information Facility (GBIF): ''Poa angustifolia''
No Absolution

**No Absolution**  on suomalaisen thrash metal -yhtye Lost Societyn neljäs studioalbumi, joka julkaistiin 21. helmikuuta 2020. Albumi on viimeinen, jolla soittaa vuonna 2020 yhtyeestä pois jättäytynyt rumpali Ossi Paananen.
## Kappaleet
# 
# 
# 
# 
# 
# 
# 
# 
# 
# 
#  

## Kokoonpano
* Samy Elbanna – laulu, kitara
* Arttu Lesonen – kitara
* Mirko Lehtinen – basso
* Ossi Paananen - rummut

## Arvostelut
* Imperiumi: 7½/10
* Kaaoszine: 8/10
* Soundi: 
* V2.fi: 

## Lähteet

## Aiheesta muualla
* 
*
Luolanainen

**Luolanainen** on näytelmä, joka perustuu eteläafrikkalaisen Emma Peirsonin kirjoittamaan palkittuun näytelmään *Defending The Cavewoman*. Koska esittäjiä on vain yksi, esitys voidaan ajatella monologiksi, vaikka todellisuudessa sama näyttelijä esittää useita eri rooleja. Teksti on hyvin komediallinen, joten se on lähellä stand up -komiikkaa. Näytelmä on ''Luolamiehen'' naisellinen vastine. Esityksen ytimenä on parisuhde ja sen arkipäivän tilanteet, tapahtumapaikkana kodin olohuone.  

Suomen ensi-ilta oli 15. lokakuuta 2009 Tampereen Komediateatterissa, jossa luolanaisena nähtiin Anu Raipia. Kyseisessä versiossa Raipia on menossa naimisiin ja tekee viimeisen katsauksen muun muassa tulevaan puolisoonsa, hänen sukuunsa ja perinteisiin häärituaaleihin.  

Uusimman version näytelmästä on suomentanut Hanna Kaila. Minna Koskela on sovittanut tekstin vanhemmalle esittäjälle sopivaksi 20-vuotishääpäiväjuhlien valmisteluksi. Koskela esiintyy kaikissa rooleissa. Sovitus sai ensi-iltansa Aleksanterin teatterissa Helsingissä vuonna 2019, ja esitykset jatkuivat vuodelle 2022. Näytelmää *Luolanainen* esitetään myös kiertueella, vuonna 2021 ainakin Riihimäen teatterissa sekä Mikkelissä Teatteriravintola ILOssa.

## Lähteet
Jesse Pasanen

**Jesse Pasanen** (s. 1986 Helsinki) on suomalainen katutaiteilija. Hän valmistui 2013 Aalto-yliopistosta graafiseksi suunnittelijaksi. Vuonna 2019 Vantaa palkitsi Pasasen *[[Vantaan kulttuuripalkinto|Vuoden nuori taiteilija]]* -kulttuuripalkinnolla.

Pasanen on taidejärjestö *[[Street Art Vantaan]]* ja Grafia ry:n katutaidekilta *G-Rexin* perustajajäsen.

## Lähteet
Gerbyn saaristo

**Gerbyn saaristo** () on saariryhmä ja tilastollinen osa-alue Vaasassa, Gerbyn suuralueella. Vuonna 2015 Gerbyn saaristossa asui pysyvästi yhdeksän ihmistä. Saarilla onkin enimmäkseen vapaa-ajan asuntoja.

Saaristoon ei ole teitä. Vaasan venesatamista kulkee venereitti saarille. Kesäaikana Sisäsatamasta Kuusisaareen () kulkee saaristolautta M/S Tiira Kuusisaaressa sijaitsevalle ravintolalle. Muita palveluita saarilla ei ole.

## Lähteet
Marat Abijev

**Marat Žaqsylyquly Abijev** (, s. 6. syyskuuta 1989 Kandyagaš) on kazakstanilainen liikemies. Hänen netto-omaisuutensa oli vuonna 2013 arviolta 11 miljoonaa dollaria, joilla hän oli Kazakstanin sadan rikkaimman henkilön listalla. Samana vuonna Kapital.kz-sivusto nimesi hänet yhdeksi Kazakstanin vuoden henkilöistä. Samassa listauksessa oli muun muassa maan presidentti Nursultan Nazarbajev.

## Lähteet
Jelka Ovaska Novak

**Jelka Ovaska Novak** (s. 1947) on slovenialainen kääntäjä. Hän on kääntänyt suomalaista kirjallisuutta sloveeniksi.

Novak on kääntänyt sloveeniksi *[[Kalevala]]n* ensin proosamuodossa koululaiskäyttöön 1991, sitten runomuodossa kokonaan 1997. Muita käännöksiä esimerkiksi Väinö Linnan *[[Tuntematon sotilas]]*, Antti Tuurin *[[Pohjanmaa (kirja)|Pohjanmaa]]* ja Daniel Katzin *Kun isoisä Suomeen hiihti*.

## Palkinnot ja tunnustukset
* Valtion ulkomainen kääntäjäpalkinto 1999

## Lähteet

## Aiheesta muualla
* Jelka Ovaska Novak, Kirjasampo
* Jelka Ovaska Novak, kääntäjämme Sloveniassa, Hiidenkivi 5 (1998) nro 6
Niemeläntie

**Niemeläntie** () on tilastollinen pienalue Vaskiluodon suuralueella, jonka alue muodostaa myös Vaasan 14. kaupunginosan. Niemeläntie on myös kaupunginosassa sijaitseva 1,2 kilometrin pituinen tie, joka risteää etelässä E12 tien kanssa.

Alue sijaitsee Vaskiluodon itäosassa, pitkällä pohjoiseen työntyvällä niemellä ja siihen kuuluu Niemeläntien varrella olevat rakennukset sekä Vaskiluodon luontoalueet. Niemeläntiellä asui vuonna 2015 yhteensä 55 ihmistä. 

Vaskiluoto on ollut 1880-luvulla huvila-aluetta. Niemeläntien alueella on säilynyt rakennuksia tältä ajalta ja siten muistuttaa saaren huvilahistoriasta. 1920-luvulla Niemeläntien merenpuoliseen varteen siirrettiin Terijoelta puolen tusinaa puuhuvilaa, jotka muodostavat alueelle leimallisen näkymän jo Vaskiluodon sillalta.

Uusia omakotitaloja kaupunginosaan on rakennettu vain vähän. Huvila-alueen imagoon kuuluvat Niemeläntien venekerhot ja vierassatama. Vuodesta 1972 Niemeläntien länsipuolella toimi matalista rakennuksista koostunut 60 huoneen hotelli Fenno, joka purettiin 2020-luvun taitteessa oltuaan pitkään tyhjillään ja tuntemattoman venäläistahon omistuksessa.

Niemeläntien alue tunnetaan virkistysalueena. Siellä on kuntorata, jalkapallokenttä, kiipeilypuisto Zip Adventure Park ja leirintäalue. Aluetta pidetään myös hyvänä lintujen tarkkailualueena.

## Lähteet
Muuramen kirjasto

**Muuramen kirjasto** eli **Muuramen kunnankirjasto** on Muuramessa toimiva yleinen kirjasto. Se kuuluu osana Keski-Suomen maakunnan kirjastojen vuonna 2013 muodostamaan kirjastokimppaan eli Keski-kirjastoihin.

Esimerkiksi päiväkoti- ja kouluryhmät käyvät Muuramen kunnantalolla sijaitsevassa Muuramen kirjastossa ahkerasti. Muuramen kirjaston ohella muuramelaisten käytössä ovat muut Keski-kirjastojen toimipisteet ja verkkokirjasto.

## Lähteet
Tiskiallas

**Tiskiallas** on yleensä keittiössä tai kodinhoitohuoneessa sijaitseva allas kiinnitettynä tiskipöytään, jossa voi esihuuhdella astioita ja tarvittaessa pestä astioita käsin. Altaat jaetaan huuhtelu- ja tiskialtaisiin. Huuhtelualtaassa voi huuhdella myös vihanneksia.
Aiemmin tiskialtaat valmistettiin lähes poikkeuksetta ruostumattomasta teräksestä ja ne oli integroitu yhteen keittiön työpöydän, ns. tiskipöydän kanssa. Nykyään on saatavana myös erillisiä muovista valmistettuja tiskialtaita.
Juho Valtonen

**Juho Valtonen** (20. heinäkuuta 1850 Viipuri – 30. toukokuuta 1923 Viipuri) oli suomalainen Viipurissa vaikuttanut toimittaja. Valtonen toimi 40 vuotta toimittajana ja hänet tunnettiin nimellä "Gambetta" samannimisen ranskalaisen poliitikon Léon Gambettan mukaan.

Juho Valtosen vanhemmat olivat renkivouti Matti Valtonen ja Maria Poikulainen. Hän pääsi ylioppilaaksi Viipurin alkeisoppilaitoksesta 1869. Valtonen opiskeli jonkin aikaa teologiaa ja filologiaa Helsingin yliopistossa aikoen papiksi, mutta hän palasi sitten Viipuriin, jossa hän oli aluksi vt. opettajana eri oppilaitoksissa mutta siirtyi sitten sanomalehtialalle. Valtonen oli toimittajana Ilmarinen-lehdessä ja hän kirjoitti myös Suomen Lehti-, Teollisuusystävä- ja Viipurin Uutiset-lehtiin. Hän oli vuodesta 1884 alkaen toimittajana Viipurin Sanomat-lehdessä ja sen jälkeen kun tämä lehti lakkautettiin toimittajana Karjala-lehdessä. Valtonen jäi eläkkeelle vuonna 1912 ja muutti maaseudulle Parikkalaan mutta hän palasi myöhemmin takaisin Viipuriin. Gambetan nimellä tunnettu Valtonen oli laajalti tunnettu myös Viipurin ulkopuolella.

## Lähteet
Vaarallisten aineiden kuljetusrikos

**Vaarallisten aineiden kuljetusrikos** on Suomen rikoslain luvun 44 mukainen rikos, jossa tekijä lähettää, kuljettaa, kuormaa, purkaa tai tilapäisesti säilyttää vaarallista ainetta, kuten  esimerkiksi räjähdys-, palo-, tartunta- tai säteilyvaarallista ainetta, laittomasti. 

Säännöstä sovelletaan, jos rikos on tehty tiellä, raideliikenteessä, ilma-aluksessa Suomen alueella sekä suomalaisessa ilma-aluksessa muualla sekä Suomen vesialueella ja suomalaisissa aluksissa. Vaarallisten aineiden kuljetuksessa lähettäjällä, kuljetuksen suorittajalla ja kuljettajalla on omat velvollisuudet. Esimerkiksi lähettäjän täytyy tarkistaa, että aine on asianmukaisesti luokiteltu, pakattu ja asianmukaisesti merkitty.

Kyseessä on rikos, jos se aiheuttaa vaaraa toisen hengelle tai terveydellä tai siitä on vaaraa muiden omaisuudelle. 

## Yleisyys ja rangaistukset
Viranomaisten tietoon vaarallisten aineiden kuljetusrikoksia tulee vuosittain muutama kappale. Vaarallisten aineiden  kuljetusrikkomuksia tulee ilmi noin 300–500 kappaletta vuosittain. Rangaistus on sakkoa tai vankeutta enintään kaksi vuotta.

## Aiheesta muualla
https://www.minilex.fi/a/vaarallisten-aineiden-kuljetusrikos-voi-aiheuttaa-vahinkoa

https://www.finlex.fi/fi/laki/ajantasa/1889/18890039001#L44 

https://pxnet2.stat.fi/PXWeb/pxweb/fi/StatFin/